Ministru kabineta rīkojuma projekta „Par valsts nekustamo īpašumu ieguldīšanu akciju sabiedrības „Latvenergo” pamatkapitālā” sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  2011.gada 30.jūnijā AS „Latvenergo” akcionāru sapulcē tika nolemts, ka nepieciešams ieguldīt AS „Latvenergo” pamatkapitālā valstij piederošos nekustamos īpašumus (5 zemes vienības), kuri ierakstīti zemesgrāmatā uz valsts vārda VAS „Privatizācijas aģentūra” personā un uz kuriem atrodas AS „Latvenergo” īpašuma objekti (ēkas un būves). Valsts zemes vienību ieguldīšana akciju sabiedrības "Latvenergo" pamatkapitālā ir nepieciešama, lai nodrošinātu ilgtspējīgu un kvalitatīvu elektroenerģijas sadales iekārtu ekspluatāciju, apsaimniekošanu un elektrības piegādi AS „Latvenergo” klientiem. Ievērojot Civillikuma 968.pantu, ēkas (būves) un zeme atzīstamas par nedalāmu vienību. Zemes vienības (5), kas ierakstītas zemesgrāmatā uz VAS „Privatizācijas aģentūra” vārda nav sadalītas reālās daļās, tādējādi, ņemot vērā, ka uz zemes vienībām esošās ēkas un būves nepieciešamas AS „Latvenergo” darbības nodrošināšanai, ēka (būves) ar visu zemi ir nodalāmas domājamās daļās. Ņemot vērā augstāk minēto, Ekonomikas ministrija ir izstrādājusi Ministru kabineta rīkojuma projektu „Par valsts nekustamo īpašumu ieguldīšanu akciju sabiedrības „Latvenergo” pamatkapitālā”. |
| 2. | Pašreizējā situācija un problēmas |  Publiskas personas mantas atsavināšanas likuma3. panta pirmās daļas 4.punkts nosaka, ka valsts vai pašvaldības nekustamo un kustamo mantu var atsavināt, ieguldot kapitālsabiedrības pamatkapitālā, un likuma 40.panta pirmā daļa nosaka, ka lēmumu par valsts mantas ieguldīšanu kapitālsabiedrības pamatkapitālā pieņem Ministru kabinets. Likuma „Par valsts un pašvaldību kapitāla daļām un kapitālsabiedrībām” 73.panta pirmā daļa pasaka, ka pamatkapitālu drīkst palielināt pamatojoties uz akcionāru sapulces lēmumu un likuma 76.panta pirmās daļas 9. punkts nosaka, ka tikai akcionāru sapulcei ir tiesības pieņemt lēmumus par pamatkapitāla palielināšanu. Saskaņā ar iepriekš minēto 2011.gada 30.jūnijā AS „Latvenergo” akcionāru sapulcē tika nolemts lūgt Ministru kabinetam atļauju ieguldīt AS „Latvenergo” pamatkapitālā valstij piederošas zemes vienības uz kurām atrodas AS „Latvenergo” īpašuma objekti (ēkas un būves). Par akciju sabiedrības „Latvenergo” pamatkapitāla palielināšanu lems akcionāru sapulce.Valsts zemes vienību ieguldīšanas rezultātā palielināsies AS „Latvenergo” pamatkapitāls un valstij piederošo AS „Latvenergo” akciju skaits. Zemes vienības, kuras ierakstītas zemesgrāmatā uz valsts vārda VAS „Privatizācijas aģentūra” personā uz kurām atrodas akciju sabiedrības „Latvenergo” objekti: 1. Zemes gabals (kadastra Nr. 6801 004 0679) - zemes vienība (kadastra apzīmējums - 6801 004 0679) 201 m2 platībā **Latgales ielā 55L, Ludzā**. Ar Ludzas zemesgrāmatu nodaļas tiesneša 2006.gada 5.aprīļa lēmumu Ludzas pilsētas zemesgrāmatas nodalījumā Nr. 995 uz zemesgabalu kopplatībā 201 m² īpašuma tiesības nostiprinātas Latvijas valstij VAS Privatizācijas aģentūra personā. VAS Privatizācijas aģentūra saskaņā ar nomas līgumu iznomā AS „Latvenergo”, uz zemesgabala atrodas transformatora apakšstacija STA-8004;
2. Zemes gabals (kadastra Nr. 0500 019 0703) – zemes vienības (kadastra apzīmējums - 0500 019 0703) **Graudu ielā 2, Daugavpilī** kopplatība ir 14376 m². Ar Daugavpils zemesgrāmatu nodaļas tiesneša 1999.gada 23.februāra lēmumu Daugavpils pilsētas zemesgrāmatas nodalījumā Nr. 3059 uz zemesgabalu īpašuma tiesības nostiprinātas Latvijas valstij VAS Privatizācijas aģentūra personā. VAS Privatizācijas aģentūra saskaņā ar nomas līgumu 6/1000 domājamo daļu iznomā AS „Latvenergo”, uz zemesgabala atrodas transformatora apakšstacija (kadastra apzīmējums Nr.0500 019 0703 005). Saskaņā ar 2006.gada 11.decembra Vienošanos, kas noslēgta starp nomnieku un SIA „TOP DIZAINS”, nomniekam piederošās ēkas uzturēšanai nepieciešamā zemesgabala daļa ir 6/1000 domājamo daļu apmērā no zemes gabala kopplatības 14376 m².
3. Zemes gabals (kadastra Nr. 2700 005 0528) - zemes vienības (kadastra apzīmējums - 2700 005 0528) **Aleksandra ielā 18,Ventspilī** kopplatība ir 4076 m². Ar Ventspils pilsētas zemesgrāmatu nodaļas tiesneša 2002.gada 28.janvāra lēmumu Ventspils pilsētas zemesgrāmatas nodalījumā Nr. 1000 0005 7457 uz zemesgabalu īpašuma tiesības nostiprinātas Latvijas valstij VAS Privatizācijas aģentūra personā. VAS Privatizācijas aģentūra saskaņā ar nomas līgumu 671/40760 domājamo daļu iznomā AS „Latvenergo”, uz zemesgabala atrodas transformatora apakšstacijas ēka TP-971 (kadastra apzīmējums - 2700 005 0528 003);
4. Zemes gabals (kadastra Nr. 0100 059 2019) – zemes vienības (kadastra apzīmējums - 01000 592 019) **Ernestīnes ielā 10, Rīgā** kopplatība ir 952 m². Ar Rīgas pilsētas zemesgrāmatu nodaļas tiesneša 2002.gada 6.jūnija lēmumu Rīgas pilsētas zemesgrāmatas nodalījumā Nr. 29574 uz zemesgabalu īpašuma tiesības nostiprinātas Latvijas valstij VAS Privatizācijas aģentūra personā. VAS Privatizācijas aģentūra saskaņā ar nomas līgumu 22/100 domājamās daļas iznomā AS „Latvenergo, uz zemesgabala atrodas transformatora apakšstacija (kadastra apzīmējums Nr.0100 059 0322 003);
5. Zemes gabals (kadastra Nr. 0100 128 2076) – zemes vienības (kadastra apzīmējums - 0100 128 2076) **Jaunciema gatvē 79A, Rīgā** kopplatība ir 66614 m². Ar Rīgas pilsētas zemesgrāmatu nodaļas tiesneša 2010.gada 20.maija lēmumu Rīgas pilsētas zemesgrāmatas nodalījumā Nr.1000 0047 6243 uz zemesgabalu īpašuma tiesības nostiprinātas Latvijas valstij VAS Privatizācijas aģentūra personā. VAS Privatizācijas aģentūra saskaņā ar nomas līgumu 69/66614 domājamās daļas iznomā AS „Latvenergo, uz zemesgabala atrodas transformatora apakšstacija T-5107 (kadastra apzīmējums - 0100 128 2076 012), īpašuma tiesības nostiprinātas Rīgas pilsētas zemesgrāmatu nodalījumā Nr.100000465927.
 |
| 3. | Saistītie politikas ietekmes novērtējumi un pētījumi | Projekts šo jomu neskar |
| 4. | Tiesiskā regulējuma mērķis un būtība |  Rīkojuma projekts paredz atļaujas saņemšanu ieguldīšanai akciju sabiedrības „Latvenergo” pamatkapitālā valsts īpašumā esošas 5 zemes vienības, kuras ierakstītas zemesgrāmatā uz valsts vārda VAS „Privatizācijas aģentūra” personā ar kopējo platību 86219 m², uz kurām atrodas akciju sabiedrības „Latvenergo” objekti.  Kopējā valsts mantiskā ieguldījuma vērtība sastādīs 6589,3 latu. Zemes vienību ieguldīšana AS „Latvenergo” pamatkapitālā neietekmēs elektroenerģijas tarifus.Ieguldīšanas rezultātā palielināsies akciju sabiedrības „Latvenergo” pamatkapitāls un valstij piederošo AS „Latvenergo” akciju skaits. Pielikumā rīkojuma projektam pievienoti: 1.Nekustamā īpašuma atzinumi par mantisko ieguldījumu, ko veikušas AS„BDO” un SIA „Eiroeksperts”; 2. Zemesgabala nomas līgumi. |
| 5. | Projekta izstrādē iesaistītās institūcijas | Projekts šo jomu neskar |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar |
| 7. | Cita informācija | Nav |

**II.–VII.- Projekts šīs jomas neskar**

Iesniedzējs:

Ekonomikas ministrs A.Kampars

Vīza: Valsts sekretārs J.Pūce

13.09.2011.

890

D.Rekšāne, 67013218,

Dace.Reksane@em.gov.lv